# РЕПУБЛИКА БЪЛГАРИЯ

## МИНИСТЕРСКИ СЪВЕТ

**ПОСТАНОВЛЕНИЕ**

**№**

**от 2016 г.**

## за изменение и допълнение на нормативни актове на Министерския съвет

### МИНИСТЕРСКИЯТ СЪВЕТ

**ПОСТАНОВИ:**

**§ 1.**Чл.33 ал.4 от Правилника за издаване на българските лични документи, приет с[Постановление № 13 на Министерския съвет от 2010](apis://Base=NARH&DocCode=53620&Type=201) г.(обн., ДВ, [бр. 12](apis://Base=NORM&DocCode=10890910042&Type=201) от 12.02.2010 г., изм. и доп., [бр. 42](apis://Base=NORM&DocCode=10890911051&Type=201) от 2010 г., [бр. 51](apis://Base=NORM&DocCode=10890912060&Type=201) от 2011 г., [бр. 60](apis://Base=NORM&DocCode=10890913031&Type=201) от 2012 г.,[Решение № 12757](apis://CORT|254526|0||) на Върховния административен съдот 2012 г. - [бр. 31](apis://Base=NARH&DocCode=10890914050&Type=201) от 29.03.2013 г.; изм. и доп., [бр. 50](apis://Base=NARH&DocCode=10890914060&Type=201)и 60 от 2014 г. , бр. 57 от 2015 г., бр. 4 и бр. 37 от 2016 г.) се изменя така :

„(4) Заявление за подмяна на повредено, унищожено, изгубено или откраднато свидетелство за управление на МПСсново свидетелство със същата валидност, може да се подаде и по електронен път чрез :

1. автоматизираната информационна система за електронни услуги на Министерството на вътрешните работи с притежавания от лицето валиден квалифициран електронен подпис в случаите по [чл. 18а от ЗБЛД](apis://NORM|4680|8|18а|); органът, който издава свидетелството за управление на МПС, изпраща до заявителя на електронния адрес, посочен в заявлението, потвърждение или отказ за издаването му; в потвърждението се посочва, че документът ще бъде издаден след заплащане на държавна такса по електронен път чрез автоматизираната информационна система за електронни услуги на МВР;

2. автоматизираната информационна система за електронни услуги на Министерството на външните работи – за български граждани, които пребивават в чужбина, с притежавания от тях валиден квалифициран електронен подпис в случаите по [чл. 18а отЗБЛД](apis://NORM|4680|8|18а|);Министерството на външните работи изпраща до заявителя на електронния адрес, посочен в заявлението, потвърждение или отказ за издаването на свидетелството за управление на МПС; в потвърждението се посочва, че документът ще бъде издаден от МВР след заплащане на държавна такса по електронен път чрез автоматизираната информационна система за електронни услуги на МВнР, като получаването му ще става в консулската служба, посочена от заявителя.”

**§ 2.**В Тарифа № 3 за таксите, които се събират за консулско обслужване в системата на Министерството на външните работи по Закона за държавните такси, приета с [Постановление № 333 на Министерския съвет](apis://Base=NORM&DocCode=53299&Type=201) 2007 г.(обн., ДВ, [бр. 3](apis://Base=NORM&DocCode=1427309035&Type=201) от 2008 г., изм. и доп., [бр. 35](apis://Base=NORM&DocCode=1427310018&Type=201)от 2009 г.,[бр. 18](apis://Base=NORM&DocCode=1427310034&Type=201)и 34 от 2010 г., бр.4 от 2016 г.)се правят следните изменения и допълнения :

1. В чл.2, ал.1 след думата „марки“ се поставя запетая и се добавя „в брой“.

2. В чл.15се правят следните изменения :

а/ в т.1 след думата „на” се добавя „датата или”;

б/в т.3 думите „датата” и „и подписа” се заличават.

**ЗАКЛЮЧИТЕЛНА РАЗПОРЕДБА**

**§ 3.** Постановлението влиза в сила в деня след обнародването му в „Държавен вестник“.

**МИНИСТЪР-ПРЕДСЕДАТЕЛ:**

**БОЙКО БОРИСОВ**

**И.Д. ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**ВЕСЕЛИН ДАКОВ**

**ПОСТОЯНЕН СЕКРЕТАР НА МВнР:**

**ВАСИЛИЙ ТАКЕВ**

**ДИРЕКТОР НА ДИРЕКЦИЯ „правна” НА МВнР:**

**СВЕТЛАНА СТОЯНОВА**